《次韵杨秘监馆中留题》
宋代·王炎

把杯方喜挹流霞，照眼骊珠重拜嘉。
庭下满生书带草，胸中宜吐笔头花。
敢言策足樊贤躅，独幸游心泳圣涯。
谁谓蓬莱云气远，此中清閟即仙家。
红尘飞不到壶天，风月幽怀属老仙。
自笑枯肠无好语，且呼黄奶曲肱眠。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。